आंध्र प्रदेश 119 प्रकार की जनजातियों का घर है। लोक जीवन के इस रूप को आप यहाँ के प्रसिद्ध बम्बू चिकिन के रूप में चख सकते हैं जब आप अराकू वैली जाएं तो रास्ते में बम्बू चिकिन ज़रूर ट्राई करें। बांस के अंदर तेज़ मसलों से मेरिनेट करके देसी मुर्गी के गोश्त को भर कर कोयले की आंच पर पकाया जाता है जिसे पत्ते पर सर्व किया जाता है। आपकी अराकू की यात्रा तब तक अधूरी मानी जाएगी जब तक आप इस लज़ीज़ चिकिन को न ट्राई कर लें। आदिवासी स्टाइल का यह चिकिन यहाँ बहुत फेमस है।